บทนี้มีชื่อว่า แข่งโยนลูกเต๋าค่ะ
ใคร ๆ ก็ชอบเล่นเกมคอมพิวเตอร์
แต่เคยคิดไหมคะว่าโปรแกรมเมอร์ เปลี่ยนขั้นตอนเหล่านั้นเป็นโปรแกรมยังไง
ขั้นแรกในการสร้างเกมคอมพิวเตอร์ หรือแก้ปัญหาคือใช้ความคิดและการวางแผน
ขั้นตอนการคิดแก้ปัญหานี้เอง ที่สร้างอัลกอริธึม
ซึ่งเป็นการวางแผนแก้ปัญหา หรือการทำบางอย่างให้ลุล่วงทีละขั้นตอน
บทเรียนนี้ คุณจะได้สร้างอัลกอริธึม ให้เกมแข่งโยนลูกเต๋าค่ะ
จากนั้นลองให้เพื่อนทำตามแผนคุณ เพื่อดูว่าเขาทำตามทีละขั้นได้ไหม
พอโปรแกรมเมอร์มั่นใจว่าขั้นตอนถูกต้อง
ก็ได้เวลาแปลอัลกอริธึมเข้าโปรแกรม ด้วยภาษาที่คอมพิวเตอร์เข้าใจได้
แทบทุกอย่างที่เราทำทุกวัน ต้องใช้อัลกอริธึม
ซึ่งก็คือขั้นตอนให้ทำตาม เพื่อทำอะไรให้ลุล่วง
นึกถึงการเตรียมตัวไปโรงเรียน หรือวางแผนวันสนุกกับเพื่อน
หรือเตรียมของกินก็ได้
ในการทำสิ่งใดสิ่งหนึ่งให้เสร็จ ก็ต้องแยกย่อยออกมาเป็นขั้นเล็ก ๆ
บางครั้งต้องเรียงลำดับขั้นตอนจำเพาะด้วย
อย่างการทำแซนด์วิช
เราจะหยิบวัตถุดิบอะไรออกจากตู้ก่อนก็ได้
แต่จะทาเนยถั่วก่อนเปิดโหลไม่ได้
คอมพิวเตอร์ต้องใช้อัลกอริธึมและโปรแกรม
ในการแสดงให้มันเห็นแม้ในเรื่องง่าย ๆ ที่เราสามารถทำได้โดยไม่ต้องคิด
อัลกอริธึมการคิดถึงเบื้องหลัง สิ่งที่ต้องเกิด
ส่วนโปรแกรมคือขั้นตอนที่เราบอก ให้คอมพิวเตอร์ทำ เพื่อทำให้มันเกิดขึ้น
อัลกอริธึมต้องถูกแปลเป็นโปรแกรม ก่อนที่คอมพิวเตอร์จะรันได้
การแยกสิ่งที่ต้องทำเป็นขั้นตอน เรียกว่าอัลกอริธึม ซึ่งบางครั้งก็ยาก
แต่มันก็เหมือนทักษะใหม่ ๆ ที่จะง่ายขึ้นเรื่อย ๆ เมื่อฝึกฝนค่ะ